«Питер Татар» порталы «Тукай-квиз 2023» онлайн-викторинасын уздырачак

	29 апрельдә «Питер Татар» порталы Габдулла Тукайга, татар мәдәниятенә һәм туган телгә багышланган «Тукай-квиз 2023» онлайн-викторинасын уздырачак.
Конкурсантларга татар телендә 10 сорауга җавап табарга кирәк булачак. Һәр сорауга җавап бирү өчен 1 минут вакыт бирелә, дөрес җавап өчен һәм җавап вакыты балларда исәпләнә.	 Онлайн-викторина 29 апрельдә 15:00 сәгатьтә башлана. «Тукай-квиз 2023»дә теркәлү һәм катнашу адресы: https://play.myquiz.ru/i/00466010 Нәтиҗәләр белән бәйгенең сайтында танышып булачак. Җиңүчеләр рәсми рәвештә 1 майда игълан ителәчәк. Җиңүчене истәлекле бүләк көтә. 
	---	
Piter.tatar

	№ --- | 27.04.2023	


